**জাফেত মঁজাম্বি তঁগঁগা** (ফরাসি উচ্চারণ: ​[ʒafɛt tɑ̃ɡɑ̃ɡa], ফরাসি: Japhet Tanganga; জন্ম: ৩১ মার্চ ১৯৯৯; **জাফেত তঁগঁগা** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব টটেনহ্যাম হটস্পারের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।

২০০৯–১০ মৌসুমে, ইংরেজ ফুটবল ক্লাব টটেনহ্যাম হটস্পারের যুব পর্যায়ের হয়ে খেলার মাধ্যমে তঁগঁগা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৯–২০ মৌসুমে, ইংরেজ ক্লাব টটেনহ্যাম হটস্পারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৪ সালে, তঁগঁগা ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

জাফেত মঁজাম্বি তঁগঁগা ১৯৯৯ সালের ৩১শে মার্চ তারিখে ইংল্যান্ডের হ্যাকনিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা কঙ্গোলীয় বংশোদ্ভূত। তিনি গ্রেগ সিটি একাডেমিতে পড়াশোনা করেছেন।

আন্তর্জাতিক ফুটবল
-----------------

তঁগঁগা ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৪ সালের ২০শে আগস্ট তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ড অনূর্ধ্ব-১৯ দলের হয়ে তিনি ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় গ্রুপ পর্ব হতে বিদায় নিয়েছিল; উক্ত প্রতিযোগিতায় তিনি ৪ ম্যাচে ১টি গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। ইংল্যান্ডের বয়সভিত্তিক দলের হয়ে তিনি প্রায় ৮ বছরে ৩৬ ম্যাচে অংশগ্রহণ করে ১টি গোল করেছেন। তিনি ২০১৮ সালের ১৭ই জুলাই তারিখে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপের গ্রুপ পর্বে ম্যাচে তুরস্ক অনূর্ধ্ব-১৯ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "Premier League clubs publish 2019/20 retained lists"। Premier League। ২৬ জুন ২০২০। সংগ্রহের তারিখ ১২ জুলাই ২০২০।
2. ↑  "Japhet Tanganga: Overview"। Premier League। সংগ্রহের তারিখ ১২ জুলাই ২০২০।
3. ↑  "Japhet Tanganga"। *11v11.com*। AFS Enterprises। সংগ্রহের তারিখ ২৬ সেপ্টেম্বর ২০১৯।
4. ↑  Eccleshare, Charlie। "Mourinho's new boy Tanganga: an old-fashioned, pacy defender..."। *The Athletic*।
5. ↑  "England U16 - Belgium U16, Aug 20, 2014 - International Friendlies - Match sheet"। *Transfermarkt*। ২০ আগস্ট ২০১৪। সংগ্রহের তারিখ ৩ মে ২০২১।
6. ↑  "England [U19] » Squad U19 EURO 2018 Finnland"। *ওয়ার্ল্ডফুটবল.নেট* (ইংরেজি ভাষায়)। সংগ্রহের তারিখ ৩ মে ২০২১।
7. ↑  "England MU21 squad named for UEFA U21 Euro Group Stages un Slovenia"। দ্য ফুটবল অ্যাসোসিয়েশন। ১৫ মার্চ ২০২১। সংগ্রহের তারিখ ১৫ মার্চ ২০২১।
8. ↑  "Turkey U19 - England U19, Jul 17, 2018 - European U19 Championship 2018 - Match sheet"। *Transfermarkt*। ১৭ জুলাই ২০১৮। সংগ্রহের তারিখ ৩ মে ২০২১।

বহিঃসংযোগ
---------

* সকারওয়েতে জাফেত তঁগঁগা (ইংরেজি) উইকিউপাত্তে এটি সম্পাদনা করুন
* সকারবেসে জাফেত তঁগঁগা (ইংরেজি) উইকিউপাত্তে এটি সম্পাদনা করুন
* বিডিফুটবলে জাফেত তঁগঁগা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে জাফেত তঁগঁগা (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে জাফেত তঁগঁগা (ইংরেজি) উইকিউপাত্তে এটি সম্পাদনা করুন